Google Search

Google Search òf simplemente Google, ta un mashin di buska dokumentonan riba World Wide Web, operá pa Google LLC. El a wòrdu lansá públikamente na 1997,Google - geschiedenis Google Inc. en Google-zoekmachine i ku tempu a bira e mashin di buska mas popular na mundu. Google Search ta permití usuarionan pa buska informashon riba wèp dor di palabranan klave òf frasenan, i e sistema ta usa algoritmo sofistiká pa analisá i ranka wèpsait basá riba relevansia i kalidat di kontenido.

Entrante di 2025, Google Search ta akapará mas ku 90% di e merkado mundial di mashin di bùska, i ta konta komo e wèpsait mas bishitá den mundu.

 Historia 
E nòmber "google" ta un forma korumpí di e término matemátiko “googol,” ku ta referí na un 1 siguí pa shen sero (10^100). E mashin di buska a wòrdu desaroyá pa dos studiante di PhD na Universidat Stanford, Larry Page i Sergey Brin. Nan investigashon a durá dos aña, den kua nan a diseñá un método innovadó pa haña i organisá informashon riba internet.

E nòmber final “Google” a nase di un eror di ortografia di Sean Anderson, un studiante i ko-kreadó di e idea, ku den un diskushon a skirbi "googol" komo "google". Page i Brin a keda ku e nòmber akí, i esaki a bira un marka mundialmente rekonosí.Origin of the name "Google"From Googol to Googleden: Google, Het verhaal achter het mediasucces, David A. Vise en Mark Malseed, , riba pag.49

Ku tempu, Google a introdusí vershonnan lokal pa hopi idioma. Na 2002, un vershon hulandes a bira disponibel, pero te awor no tin un vershon ofisial pa papiamentu.

 Inovashon i funshonabilidat 
Aparte di buska standard, Google a lansa funshonnan adishonal ku a kambia e manera ku usuarionan ta haña informashon:
 Google Images (2001) pa buska imagen.
 Google News (2002) pa notisia aktualisá.
 Google Scholar pa artíkulo i publikashonnan siéntifiko.
 Voice Search i Google Assistant pa buska via bos.

 Impacto global i lokal 
E palabra “google” a drenta varios idioma mundial komo un verbo pa indiká "buska riba internet". Den papiamentu tambe por tende “mi a google’é”, ku ta indiká ku e palabra ta wòrdu usá pa buska informashon online sin importá kua mashin di buska.

E popularidat mundial di Google a kambia e manera kon hende den Karibe Hulandes tambe ta buska informashon, studia, i traha investigashon.

Integrashon di inteligensia artifisial pa ofresé resultadonan personalisá i mas presís.

search